Public procurement notice: Contract Notice
Published: 2019-06-24
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 72512000: Document management services | 75130000
Submission deadline: 2019-08-01
Award criteria: The most economic tender
EU fund: ESF

Technical requirements: Instrument til førtiltrædelsesbistand (IPA II) — årligt handlingsprogram for 2017 — EU-støtte til reformer og statistikker i den offentlige administration.
Der kan indhentes præciseringer hos den ordregivende myndighed på følgende e-mailadresse: delegation-north-macedonia-tenders@eeas.europa.eu senest 21 dage før sidste frist for indsendelse af ansøgninger som beskrevet i punkt 23 nedenfor.
Præciseringer vil blive offentliggjort på webstedet for GD for Internationalt Samarbejde og Udvikling senest 5 dage før tidsfristen.
Kontraktens formål er forbedring af levering, kvalitet, antal og omfang af e-tjenester til borgere og til virksomheder (e-forvaltning). Projektet skal blandt andet omfatte digitalisering af et antal registre, udvikling af ny e-tjenester og integration af disse i den nationale portal for tjenester, samt opgradering af det elektroniske autentificeringssystem. Projektet vil udbygge listen over tilgængelige e-tjenester (med ca. 110 nye tjenester, hvor der i dag er 50 tilgængelige tjenester repræsenterende dem, der bruges mest) i den nationale portal for borgere og virksomheder. Projektet skal fastlægge en softwareløsning med et enkelt adgangspunkt til tjenester for borgere og virksomheder, som påkrævet i henhold til servicedirektivet. Projektet skal via digitalisering af data og procedurer for udstedelse af licenser og tilladelser og andre erhvervsorienterede dokumenter og procedurer forbedre leveringen og kvaliteten af offentlige tjenester, uanset leveringskanal.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering op til det anslåede beløb på cirka 2 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning – et konsortium – af tilbudsgivere), der er reelt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelsen af instrumenterne til finansiering af Unionens optræden udadtil (CIR — Common Implementing Regulation) for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. Særligt gælder, at det samlede konsortium vil blive udelukket, såfremt den ikke valgbare person er en del heraf.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er opnået (se den praktiske vejledning — PRAG — 2.6.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.6.10.1 i PRAG.
Ansøgere, der står på listerne over restriktive EU-foranstaltninger (se punkt 2.4 i PRAG) på tidspunktet for tildelingsbeslutningen, kan ikke blive valgt til kontrakten.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre ansøgere, der opfylder kriterierne, til at afgive bud.